Serbia  välisminister Vuk Jeremic nimetas seda «rahvusvahelise õiguse suurpäevaks», mis aitab piirkonnas pingeid maandada. Varem on Jeremic kinnitanud, et Serbia aktsepteerib ÜRO kõrgeima niinimetatud Haagi tribunali otsust «olgu see, milline tahes», kuigi ICJ otsus pole riigile siduv. Tõenäoliselt annab ICJ oma hinnangu Kosovo iseseisvumise kohta kahe aasta jooksul.    Kosovo poliitikud avaldasid ÜRO peaassamblee otsuse üle kahetsust ja hoiatasid, et see võib ohustada piirkonna stabiilsust, kuna aeglustab  Priština integreerumist rahvusvahelise kogukonnaga ning sunnib riike tunnustamisotsusega viivitama, kirjutas Reuters.    Kosovo kuulutas end iseseisvaks 17. veebruaril. Kosovo sõltumatust on tänaseks tunnustanud kokku 48 ÜRO liiget, nende seas ka Eesti ja suurem osa teistest ELi liikmesmaadest.